|  |  |
| --- | --- |
| **КОНСУЛТАЦИОНЕН ДОКУМЕНТ** | |
| **1. ОСНОВНА ИНФОРМАЦИЯ ЗА КОНСУЛТАЦИЯТА** | |
| **1.1.** | Въведение:  Комисията за финансов надзор организира настоящата консултация като процедурен етап от процеса по извършване на последваща оценка на въздействието на Закона за пазарите на финансови инструменти (обн., ДВ, бр. 15 от 2018 г.). |
| **1.2.** | Цели на консултацията:  Основната цел е да се получи обратна връзка и да се съберат достатъчно предложения, становища и информация от заинтересованите страни относно настъпилите ефекти/резултати от прилагането на Закона за пазарите на финансови инструменти, както и да се осигури откритост на процеса по извършване на последващата оценка. |
| **1.3.** | Консултационен процес:  Срокът за провеждане на консултацията е **30 (тридесет)** дни след публикуването на настоящия консултационен документ. Консултационният документ е публикуван на Портала за обществени консултации. Всички заинтересовани страни могат да дадат предложения по следните начини:  - на Портала за обществени консултации (изисква се регистрация чрез имейл);  - по електронна поща на имейл: aleksandrov\_k@fsc.bg;  - чрез Системата за сигурно електронно връчване https://edelivery.egov.bg/ (изисква се квалифициран електронен подпис или ПИК на НОИ);  - до Комисията за финансов надзор на адрес: гр. София 1000, ул. „Будапеща“ № 16.  Във Вашите предложения е необходимо да посочите коя заинтересована страна представлявате. Изпратените предложения ще бъдат разгледани и обсъдени при изготвянето на последващата оценка на въздействието на ЗПФИ.  Анализът и обобщението на становищата, изразени по време на консултацията, ще позволят да бъде извършена по-всеобхватна и пълна последваща оценка на въздействието на ЗПФИ. Последващата оценка на въздействието ще бъде публикувана на Портала за обществени консултации и на интернет страницата на Комисията за финансов надзор, в изпълнение на чл. 22, ал. 3 от Закона за нормативните актове. |
| **1.4.** | Относими документи и нормативни актове:  Закон за пазарите на финансови инструменти. |
| **2. ОПИСАНИЕ НА ПРЕДЛОЖЕНИЕТО**  Неприложимо | |
| **3. ВЪПРОСИ ЗА ОБСЪЖДАНЕ**  Въпросите за обсъждане са поставени в анкетната карта за целите на консултацията.  Извън посочените в анкетната карта въпроси, на Портала за обществени консултации може да се публикуват становища, мнения и предложения, относими към извършването на последващата оценка. | |
| **4. ДОКУМЕНТИ, СЪПЪТСТВАЩИ КОНСУЛТАЦИЯТА**  Анкетна карта. | |